Μαρί Σαι

Η Μαρία, γαλλ. Marie Say (1857 - 1943) ήταν κόρη εργοστασιάρχη ζάχαρης και με τους γάμους της έγινε πρώτα πριγκίπισσα ντε Μπρολί και μετά πριγκίπισσα της Ισπανίας.

Βιογραφία
Ήταν κόρη του Κονστάντ-Αντρέ Σαι, κληρονόμου τού πατέρα του Λουί Ωγκύστ Σαι εργοστασιάρχη ζάχαρης. Ο θείος της Ζαν-Μπατίστ Σαι διατύπωσε στην οικονομία τον "νόμο του Σαι". Μητέρα της ήταν η Ζαν-Μαρί-Eμιλί Ουέ (Wey).

Στα 17 της αγόρασε με την κληρονομιά της το Σατώ Σωμόν (1875). Με τον πρώτο σύζυγό της φιλοξένησαν εκεί τον Γεώργιο Ε΄ του Ηνωμένου Βασιλείου, την Ισαβέλλα Β΄ της Ισπανίας τον Ρεζά Παχλαβί της Περσίας και τον Τζαγκατζίτ Σινγκ μαχαραγιά της Καπουρτάλα, ο οποίος τους χάρισε έναν ελέφαντα. Επίσης διέμεναν και στο μέγαρο Οτέλ ντε Μπρολί στο Παρίσι.

Απεβίωσε 86 ετών. Δύο έτη μετά απεβίωσε και ο 2ος σύζυγός της, 57 ετών.

Οικογένεια
Παντρεύτηκε πρώτα το 1875 τον Ερρίκο-Αμεδαίο πρίγκιπα του Μπρολί. Χήρεψε το 1917.

Η Μαρία έκανε δεύτερο γάμο το 1930 με τον Λουδοβίκο-Φερδινάνδο των Βουρβόνων-Ορλεάνης πρίγκιπα της Ισπανίας, για τον οποίο ο γάμος ήταν μοργανατικός. Αυτός ήταν 41 ετών και εκείνη 72. Ο Λουδοβίκος-Φερδινάνδος ξόδεψε το μεγαλύτερο μέρος της περιουσίας της.

Παραπομπές

Πηγές
 Le Tigre, Olivier (May 25, 2008). "25 mai 1908 : Marie Say, le sacre de la princesse du sucre". Le Monde. Retrieved December 11, 2015.
 de Cossé Brissac, Pierre (1974). La suite des temps: (1939–1958). Paris, France: Grasset. Retrieved December 6, 2015.